cyanic-selkie/wikianc huggingface dataset:
ยุคมูโรมาจิ
ศาสนาคริสต์
นักบุญฟรานซิส ซาเวียร์ ได้พบกับชายชาวญี่ปุ่นชื่อว่า อังจิโร่ (Anjirō) ที่เมืองมะละกาของโปรตุเกสในค.ศ. 1547 สองปีต่อมาค.ศ. 1549 นักบุญฟรานซิสซาเวียร์ได้นำคณะมิชชันนารีเยซูอิตมาถึงประเทศญี่ปุ่นเพื่อทำการเผยแผ่ศาสนาคริสต์เป็นครั้งแรกพร้อมกับอังจิโร่ คณะมิชชันนารีเยซูอิตประสบปัญหาทางด้านภาษาซึ่งเป็นอุปสรรคสำคัญ ในระยะแรกคณะมิชชั้นนารีใช้คำว่า "ไดนิชิ" เป็นคำที่ใช้แทนพระเจ้าเพื่อให้ง่ายต่อความเข้าใจของคนญี่ปุ่น ซึ่งไปพ้องความหมายกับพระไวโรจนพุทธะในพุทธศาสนานิกายมหายาน ทำให้คณะสงฆ์ในญี่ปุ่นเข้าใจว่าคณะเยซูอิตนับถือพระพุทธศาสนา ในเวลาต่อมาคณะเยซูอิตเข้าใจถึงความหมายของคำว่า ไดนิชิ จึงเปลี่ยนไปใช้คำว่า "เดอุส" (Deus) แทนพระเจ้า ทำให้คณะสงฆ์ญี่ปุ่นตระหนักว่าคณะเยซูอิตกำลังเผยแพร่ศาสนาที่แตกต่าง นักบุญฟรานซิสซาเวียร์พำนักที่เมืองคะโงะชิมะและยะมะงุชิ หลังจากอาศัยอยู่ในญี่ปุ่นได้หนึ่งปีนักบุญฟรานซิสซาเวียร์จึงเดินทางกลับอินเดีย จากนั้นคณะเยซูอิตยังคงปฏิบัติงานต่อในญี่ปุ่น โดยมีชาวญี่ปุ่นจำนวนหนึ่งหันมานับถือศาสนาคริสต์โดยเฉพาะในเกาะคีวชูและภาคตะวันตกของญี่ปุ่น ประกอบไปด้วยชาวญี่ปุ่นทุกระดับตั้งแต่ชาวบ้านไปจนถึงไดเมียวเจ้าครองแคว้น รัฐบาลโชกุนฯอนุญาตให้มีการเผยแพร่ศาสนาคริสต์ในค.ศ. 1559 แต่ทว่าราชสำนักเกียวโตจักรพรรดิโองิมะชิมีพระราชโองการห้ามการเผยแพร่ศาสนาคริสต์ในค.ศ. 1565 อย่างไรก็ตามคำสั่งเหล่านี้ไม่สามารถส่งเสริมหรือห้ามปรามกิจกรรมของมิชชันนารีได้เนื่องจากทั้งสองสถาบันไม่มีอำนาจในทางการเมืองในทางพฤตินัย
เหตุการณ์ที่สำคัญ
เหตุการณ์สำคัญในยุคโระมะชิ เรียงตามปี ค.ศ.
ศาสนาพุทธในประเทศพม่า
ศาสนาพุทธ (ဗုဒ္ဓဘာသာ) นิกายเถรวาท (ထေရဝါဒဗုဒ္ဓဘာသာ) เป็นศาสนาประจำชาติพม่าตั้งแต่ พ.ศ. 2504 มีผู้นับถือโดยประมาณ 90% ของประชากรภายในประเทศ เป็นประเทศที่นับถือศาสนาพุทธมากที่สุดในแง่ของสัดส่วนพระสงฆ์ต่อประชากรและสัดส่วนของรายได้ที่ใช้ในศาสนา พบการนับถือมากในหมู่ชาวพม่า, ชาน, ยะไข่, มอญ, กะเหรี่ยง, และชาวจีนในพม่า พระภิกษุเป็นที่เคารพบูชาทั่วไปของสังคมพม่า ในบรรดากลุ่มชาติพันธุ์ต่าง ๆ ในประเทศพม่า ได้แก่ ชาวพม่า และ ชาน พุทธศาสนาเถรวาทมักเกี่ยวข้องกับการนับถือ นะ (วิญญาณ) และสามารถเข้าแทรกแซงกิจการทางโลกได้
พุทธศาสนาเข้ามาสู่ประเทศพม่า เมื่อคราวที่พระเจ้าอโศกมหาราชอุปถัมภ์การสังคายนาครั้งที่ 3 เมื่อ พ.ศ. 236 ได้ส่งพระสมณทูตไปเผยแผ่พระพุทธศาสนาในแถบสุวรรณภูมิ ประเทศต่าง ๆ รวม 9 สายด้วยกัน พม่าก็อยู่ในส่วนของสุวรรณภูมิด้วยและชาวพม่ายังเชื่อว่า สุวรรณภูมิ มีศูนย์กลางอยู่ที่ เมืองสะเทิม อาณาจักรมอญทางตอนใต้ของพม่า จากประวัติศาสตร์ทราบได้ว่า พุทธศาสนาได้เจริญรุ่งเรืองในพม่าราวพุทธศตวรรษที่ 6 เพราะได้พบหลักฐานเป็นคำจารึกภาษาบาลี และจารึกเกี่ยวกับพระพุทธศาสนา
ประวัติ
พระพุทธศาสนาที่เผยแผ่เข้าสู่ดินแดนประเทศพม่าในระยะแรก คือพระพุทธศาสนาลัทธิเถรวาทหรือนิกายหินยานได้เข้าไปประดิษฐานที่เมืองสุธรรมบุรีหรือเมืองสะเทิม ซึ่งเป็นเมืองของชาวมอญทางตอนใต้ของประเทศ ส่วนชาวพม่าตอนเหนือมีเมืองพุกามเป็นเมืองหลวง พงศาวดารมอญพม่าและตำนานพระพุทธศาสนาเถรวาทในพม่ากล่าวว่า พ่อค้าชาวมอญสองนายจากบริเวณพม่าตอนล่างได้เส้นพระเกศาของพระพุทธเจ้านำมาประดิษฐานไว้ในวัดเล็กๆ วัดหนึ่ง ต่อมาเป็นที่สร้างเจดีย์พระเกศาธาตุหรือเจดีย์ชเวดากอง
ส่วนพระพุทธศาสนาลัทธิอาจริยวาทหรือนิกายมหายานได้เผยแผ่มาจากแคว้นเบงกอลและโอริศาของอินเดีย พระภิกษุมอญมีส่วนในการสร้างอาณาจักรพม่าในยุคแรก ดังที่หนังสือประวัติศาสตร์พม่าบันทึกไว้ตอนหนึ่งว่า “ในพุทธศักราช 1587 (ค.ศ. 1044) พระเจ้าอนุรุทธะ (พระเจ้าอโนรธา) ขึ้นครองราชย์ที่กรุงพุกามซึ่งตั้งอยู่ตรงใต้จุดบรรจบของแม่น้ำอิรวดีกับแม่น้ำซินต์ พระเจ้าอนุรุทธะไม่ทรงพอพระทัยในศาสนาที่ประชาชนนับถืออยู่ในขณะนั้นซึ่งเป็นศาสนาที่มีส่วนผสมปนเปของหลักพระพุทธศาสนานิกายมหายานกับความเกรงกลัวอำนาจธรรมชาติแบบพื้นเมือง ซึ่งพระองค์ไม่เห็นด้วย ในขณะนั้นพระภิกษุมอญรูปหนึ่งชื่อพระชินอรหันต์ได้เดินทางมายังอาณาจักรพุกาม ท่านเป็นผู้หนึ่งในหมู่ชนจำนวนน้อยที่ไม่นิยมรับความเชื่อแบบฮินดูที่เมืองสะเทิม ในเวลานั้นไม่นานนักพระชินอรหันต์ก็สามารถชักนำให้พระอนุรุทธะหันมานับถือพระพุทธศาสนาเถรวาทได้”
เมื่อขึ้นครองราชย์ประชาชนมีความเชื่อหลากหลาย แต่สงบได้เพราะพุทธศาสนาดังที่อ้างไว้ว่าตอนที่พระเจ้าอโนรธายังมิได้ขึ้นครองบัลลังก์นั้น ในเมืองพุกามยังมีความเชื่อถืออันผิดๆ โดยเฉพาะความเชื่อแบบพวกอะยีกำลังครอบงำแผ่นดินพุกามอยู่ขณะนั้น เมื่อพระเจ้าอโนรธาขึ้นครองบัลลังก์และทรงปรารถนาในศาสนาอันชอบ ในเพลาเดียวกันนั้นพระชินอรหันต์ได้เดินทางจาริกจากเมืองสะเทิมมาเผยแผ่ศาสนายังเมืองพุกาม จึงทรงขอร้องให้พระชินอรหันต์เผยแผ่ศาสนาในพุกาม ด้วยความช่วยเหลือของพระชินอรหันต์ พระเจ้าอโนรธาจึงสามารถกำจัดความเชื่อของเหล่าอะยีลงได้ พวกอะยีถูกจับสึกแล้วให้คนเหล่านั้นรับใช้ในงานอันควรแก่อาณาจักรต่อไป ด้วยเหตุผลนี้ความเชื่อแบบอะยีจึงค่อยๆ หมดไปจากพุกาม พระเจ้าอโนรธาทำให้ประชาชนทั่วแผ่นดินพุกามหันมานับถือพุทธศาสนาและยังเป็นการรวมชาติโดยผนึกความเชื่อต่างๆ ให้เข้าเป็นอันหนึ่งอันเดียวกันได้ หากไม่มีความเชื่อใหม่คือพระพุทธศาสนาก็ยากที่จะรวมชาติได้ หลังรวบรวมดินแดนของชาวพม่าให้เป็นปึกแผ่นได้สำเร็จ พระเจ้าอโนรธายังได้จัดทัพไปตีได้เมืองสะเทิมของชาวมอญ พร้อมกับอันเชิญพระภิกษุสงฆ์ พระไตรปิฎก และพระเถระผู้เชี่ยวชาญในพระคัมภีร์จากเมืองสะเทิมไปยังเมืองพุกาม พระเถระชาวมอญซึ่งชำนาญในคัมภีร์ได้ช่วยพระชินอรหันต์เป็นอย่างมากในการเผยแพร่พุทธศาสนาให้เป็นที่แพร่หลาย นอกจากนี้พระเจ้าอโนรธามังช่อยังได้ทรงส่งสมณทูตไปติดต่อกับลังกา และเชิญไตรปิฎกฉบับสมบูรณ์มาจากลังกามาด้วย พระเจ้าอโนรธามิได้สร้างพระเจดีย์เฉพาะในพุกามแต่ยังทรงสร้างเจดีย์ในทุกที่ที่เสด็จไปถึง ในบรรดาเจดีย์เหล่านี้เจดีย์ที่โดดเด่นที่สุดคือ เจดีย์ชเวซีโกน
ทุกหนทุกแห่งที่พระเจ้าอนุรทธะทรงได้ชัยชนะในการสงคราม แทนที่พระองค์จะสร้างเสาหินแห่งชัยชนะไว้ กลับสร้างอิฐจารึกบทสวดมนต์ในพระพุทธศาสนาเป็นภาษาบาลีหรือสันสกฤต และพระนามาภิไธยเป็นภาษาสันสกฤต และทำให้พุกามกลายเป็นศูนย์กลางการศึกษานิกายเถรวาท
ความมั่งคั่งในอาณาจักรพุกามทำให้มีการสร้างวัดนับไม่ถ้วนในพุกาม และยังมีปรากฏให้เห็นในปัจจุบันประมาณห้าพันวัด ส่วนเจดีย์ในพุกามมีสองประเภทใหญ่ๆ คือแบบสถูปตันและแบบกลวงกลมหรือถ้ำจำลอง เจดีย์อันดับแรกคือเจดีย์ชเวซีโกนของพระเจ้าอนุรทธะมีลักษณะเป็นรูปปิรามิด มีฉัตรทองกั้นอีกชั้นหนึ่ง ทั้งเจดีย์ปิดทองมีมณีมีค่าประดับฉัตรบนยอดเจดีย์
หลังยุคพระเจ้าอโนรธามังช่อเป็นต้นมา กษัตริย์ของพม่าองค์ต่อๆ มาทรงให้ความสำคัญต่อพระพุทธศาสนา ดังที่หม่องอ่องกล่าวว่า “พระเจ้ามินดงทรงโปรดให้จารึกพระไตรปิฎกทั้งชุด รวมทั้งคำอธิบายลงบนแผ่นหินกว่า 5,000 แผ่น และทรงสนับสนุนพระสงฆ์ผู้เคร่งวินัยให้อพยพไปพม่าตอนล่าง” พระภิกษุบางรูปเคยได้รับการคัดเลือกให้เป็นกษัตริย์ครองราชย์บัลลังก์ ดังเช่นเรื่องของ พระธรรมเจดีย์ กษัตริย์สมัยอาณาจักรหงสาวดีของชาวมอญ เมื่อพระนางเชงสอบู ทรงเลือกบาตรใหญ่สองใบ ใบหนึ่งบรรจุอาหารที่จัดสรรอย่างวิเศษ และอีกใบหนึ่งใส่เครื่องราชอิสริยยศ พระนางก็ทรงนิมนต์พระภิกษุทั้งสอง คือพระธรรมเจดีย์บุตรบุญธรรมและพระธรรมปาละ มาบิณฑบาตในท้องพระโรงต่อหน้าข้าราชสำนักที่แต่งเต็มยศอย่างงดงามตระการตายิ่ง เมื่อพระทั้งสองรูปมาถึงและให้เลือกบาตรคนละใบ พระธรรมเจดีย์เลือกได้บาตรที่ใส่เครื่องราชอิสริยยศและได้รับเลือกเป็นกษัตริย์จึงต้องสึก เพื่ออภิเษกสมรสกับพระธิดาของพระนางเชงสอบูและรับราชบัลลังก์ (ค.ศ. 1472)
ในรัชสมัยของพระเจ้าธรรมเจดีย์ กษัตริย์สมัยอาณาจักรหงสาวดีของชาวมอญทางตอนใต้ขึ้นครองราชย์ พระองค์ได้ทรงพระราชดำริว่าพระพุทธศาสนาในดินแดนมอญขณะนั้นเสื่อมลงมาก จึงโปรดให้มีการชำระปฏิรูปพระพุทธศาสนาให้บริสุทธิ์โดยทรงให้ภิกษุทุกรูปในดินแดนมอญลาสิกขา และรับการอุปสมบทใหม่จากพระอุปัชฌาย์และพระอันดับที่ล้วนได้รับการอุปสมบทจากลังกาเป็นผู้ให้อุปสมบท แต่หลังจากนั้นพระพุทธศาสนาในประเทศพม่าก็เสื่อมลงอีก สาเหตุทั้งเนื่องจากสงครามระว่างพม่าด้วยกันเอง และสงครามระหว่างพม่ากับมอญ กระทั่งถึงประมาณ พ.ศ. 2300 เมื่อพระเจ้าอลองพญา กษัตริย์พม่าได้ยกทัพไปทำลายกรุงหงสาวดีอย่างราบคาบ ทำให้ชนชาติมอญสูญสิ้นอำนาจลงอย่างเด็ดขาด หลังสงครามพระพุทธศาสนาในพม่าได้รับการทำนุบำรุงจนเจริญรุ่งเรืองขึ้นอีกครั้งหนึ่ง ในสมัยพระเจ้ามินดง (พ.ศ. 2395–2420) พระองค์ได้ทรงอุปถัมภ์การทำสังคายนาพระไตรปิฎกที่พม่าระหว่าง พ.ศ. 2411–2414 ณ เมืองมัณฑะเลย์ และโปรดเกล้า ฯ ให้จารึกพระไตรปิฎกลงบนแผ่นหินอ่อนแล้วทำมณฑปครอบไว้ ซึ่งยังปรากฏอยู่ที่วัดกุโสดอว์เชิงเขามัณฑะเลย์จนถึงทุกวันนี้ ปี พ.ศ. 2429 พม่าตกเป็นเมืองขึ้นของอังกฤษสถาบันพระมหากษัตริย์ถูกล้มล้างลง จึงส่งผลให้พระพุทธศาสนาได้รับผลกระทบกระเทือนตามไปด้วย แต่ถึงกระนั้นประชาชนในพม่าก็ยังคงเลื่อมใสศรัทธาในพระพุทธศาสนาอย่างแนบแน่นตลอดมา จนเมื่อพม่าได้รับเอกราช เมื่อ พ.ศ. 2591 ฯพณฯ อู นุ ได้เป็นนายกรัฐมนตรี ได้มีการทำสังคายนาพระไตรปิฎก เมื่อ พ.ศ. 2493 และต่อมารัฐบาลได้ออกกฎหมายรับรองให้พระพุทธศาสนาเป็นศาสนาประจำชาติ ในปี พ.ศ. 2500 ในปัจจุบันมีพระพุทธศาสนาที่ได้รับการรับรองโดยรัฐบาลพม่า จำนวน 9 นิกาย เช่น นิกายสุธรรมมา เป็นต้น
นักประวัติศาสตร์ไทยบางท่านมีความเชื่อสอดคล้องกับนักประวัติศาสตร์พม่าโดยได้บันทึกไว้ว่า “พระเจ้าอโศกได้ส่งสมณทูตเก้าสายไปเผยแผ่พระพุทธศาสนาพระโสณะและพระอุตระไปสุวรรณภูมิคือบริเวณเมืองสะเทิมของมอญและเมืองไทยตลอดจนแหลมมลายู ในคัมภีร์มหาวงศ์ของลังการะบุว่าดินแดนสุวรรณภูมิอยู่ห่างจากลังกา 700 โยชน์”
การศึกษาพระปริยัติธรรมในพม่า
การศึกษาพระปริยัติธรรมในพม่านั้น สมัยพระเจ้ามินดงมีการสอบพระปริยัติธรรมวิชาที่สอบแบ่งเป็นสี่ชั้นคือ
ในงานวิจัยของโรเบิร์ต เอช เทย์เลอร์ อ้างว่า “ประมาณกลางคริสต์ศตวรรษที่ 19 ทรงใช้วิธีการสอนแบบสงฆ์ที่เรียกว่า “พระธรรมพยาน” ซึ่งมีวัตถุประสงฆ์เพื่อทดสอบความสามารถของพระสงฆ์ มาทดสอบความเหมาะสมในการเข้าดำรงตำแหน่งราชการ การสอบของพระสงฆ์จึงเป็นวิธีการที่น่าเชื่อถือจนกษัตริย์ต้องนำเอาวิธีการสอบไปใช้
การสังคายนาพระไตรปิฎกในพม่า
ประเทศพม่ามีการทำสังคายนาพระไตรปิฎกสิบครั้ง ซึ่งเป็นการกระทำร่วมกันของประเทศที่นับถือพระพุทธศาสนาเถรวาท ดังหลักฐานบันทึกไว้ว่า “ประเทศที่นับถือพระพุทธศาสนาฝ่ายเถรวาทได้มีเหตุการณ์สำคัญทางพระพุทธศาสนาที่เกิดขึ้นในพม่าร่วมกัน คือการสังคายนาพระไตรปิฎก ณ เมืองมัณฑะเลย์ เมื่อ พ.ศ. 2414 เป็นการสังคายนาครั้งแรกในพม่า แต่พม่านับว่าเป็นครั้งที่ 5 ต่อจากจารึกลงในใบลานของลังกา สังคายนาครั้งนี้ มีการจารึกพระไตรปิฎกลงในแผ่นหินอ่อน 429 แผ่น ณ เมืองมัณฑะเลย์ ด้วยการอุปถัมภ์ของพระเจ้ามินดง มีพระมหาเถระ 3 รูป คือพระชาคราภิวังสะ พระนรินทาภิธชะ และพระสุมังคลสามี ได้พลัดเปลี่ยนกันเป็นประธานโดยลำดับ มีพระสงฆ์และพระอาจารย์ผู้แตกฉานในพระปริยัติธรรมร่วมประชุม 2,400 ท่าน กระทำอยู่ 5 เดือน จึงสำเร็จ
ส่วนการทำสังคายนาครั้งที่ 2 ในพม่าหรือที่พม่านับว่าเป็นครั้งที่ 6 ที่เรียกว่าฉัฎฐสังคายนา เริ่มกระทำเมื่อวันที่ 17 พฤษภาคม พ.ศ. 2497 จนถึงวันที่ 24 พฤษภาคม พ.ศ. 2499 เป็นอันปิดงาน ในการปิดงานได้กระทำร่วมกับการฉลอง 25 พุทธศตวรรษ (การนับปีเร็วกว่าไทย 1 ปี จึงเริ่มเท่ากับ พ.ศ. 2498 ปิด พ.ศ. 2500 ตามที่พม่านับ) การทำสังคายนาครั้งนี้มุ่งพิมพ์พระไตรปิฎกเป็นข้อแรกแล้วจะจัดพิมพ์อรรถกถา (คำอธิบายพระไตรปิฎก) และคำแปลเป็นภาษาพม่าโดยลำดับ มีการโฆษณาเชิญชวนพุทธศาสนิกชนหลายประเทศไปร่วมพิธีด้วย โดยเฉพาะประเทศเถรวาท คือ พม่า ลังกา ไทย ลาว เขมร ทั้งห้าประเทศนี้ สำคัญสำหรับการทำสังคายนาครั้งนี้มากเพราะใช้พระไตรปิฎกภาษาบาลีอย่างเดียวกัน จึงได้มีสมัยการประชุมซึ่งประมุขหรือผู้แทนของประเทศนี้เป็นหัวหน้า เช่นเป็นสมัยของไทย สมัยของลังกา เป็นต้น ได้มีการก่อสร้างคูหาจำลองทำด้วยคอนกรีต จุคนได้หลายพันคน มีที่นั่งสำหรับพระสงฆ์ไม่น้อยกว่า 2,500 ที่ บริเวณที่ก่อสร้างประมาณ 200 ไร่เศษ เมื่อเสร็จแล้วได้แจกจ่ายพระไตรปิฎกฉบับอักษรพม่าไปให้ประเทศต่างๆ รวมทั้งประเทศไทยด้วย
พระพุทธศาสนาในพม่ามีความเกี่ยวพันกับสถาบันพระมหากษัตริย์ การเจริญหรือเสื่อมของคณะสงฆ์ก็ย่อมมีส่วนกับสถาบันกษัตริย์ด้วย ดังนั้นกษัตริย์จึงมีหน้าที่อีกอย่างหนึ่งคือการปฏิรูปสถาบันสงฆ์ ดังที่มีการบรรยายถึงการปฏิรูปสถาบันสงฆ์ไว้ว่า “กษัตริย์พม่าได้ทรงริเริ่มการปฏิรูปศาสนา หรือการชำระสถาบันสงฆ์ให้บริสุทธิ์ เพื่อจะได้ยึดทรัพย์สมบัติของทางสงฆ์มาให้เป็นที่ยอมรับทั้งทางกฎหมายและสังคม คณะสงฆ์ที่ร่ำรวยย่อมหมายถึงว่าพระภิกษุไม่ได้ดำเนินชีวิตตามกฎของพระวินัย ดังนั้นการปฏิรูปจึงนับว่าถูกต้องชอบธรรมตามอุดมการณ์ การปฏิรูปศาสนาส่งผลทางวัตถุให้ขนาดของคณะสงฆ์ลดลงทางด้านอุดมการณ์เท่ากับว่าทำให้พระศาสนาบริสุทธิ์ขึ้น เมื่อคณะสงฆ์บริสุทธิ์ขึ้นประชาชนต่างก็จะมาทำบุญเพิ่มขึ้น เพราะบุญที่บุคคลจะได้ขึ้นอยู่กับความบริสุทธิ์ของพระภิกษุที่บุคคลนั้นนับถือ คณะสงฆ์เองก็จะได้รับพระมหากรุณาธิคุณเพิ่มขึ้น เพราะโดยหลักการถือว่าพระมหากษัตริย์ต้องเป็นผู้ทรงปกป้องและอุปถัมภ์ค้ำจุนพระศาสนา ถ้าประชาชนและพระมหากษัตริย์ไม่ได้หันมาอุปถัมภ์พระพุทธศาสนา สุดท้ายจะนำกลับไปสู่ลัทธิเจ้าของที่ดินของวัดและรัฐก็ต้องเข้ามาจัดการปฏิรูปคณะสงฆ์ใหม่หมุนเวียนไปไม่รู้จบ
พระพุทธศาสนาเถรวาทกับประเทศพม่ามีความผูกพันกันมาอย่างยาวนานต้องพานพบกับความเสื่อมและความเจริญ แต่ก็สามารถอยู่ในสังคมและวัฒนธรรมของพม่าเรื่อยมา มีโบราณสถาน โบราณวัตถุ ตลอดจนมีการศึกษาพระพุทธศาสนามาโดยตลอด แม้ว่าปัจจุบันพม่าจะไม่มีพระมหากษัตริย์เป็นประมุขเหมือนในอดีต คณะสงฆ์พม่าก็ยังมีอิทธิพลสำหรับประชาชน ดังจะเห็นได้จากการเป็นผู้นำในการเดินขบวนเรียกร้องความเป็นธรรมจากอำนาจรัฐ  คณะสงฆ์พม่ายังได้สร้างความสัมพันธ์กับประเทศที่นับถือพระพุทธศาสนาเถรวาทจากทั่วโลก ดังเช่นในปีพุทธศักราช 2550 ได้มีการก่อตั้งสมาคมพระพุทธศาสนาเถรวาทนานาชาติขึ้น และได้ประชุมครั้งแรกระหว่างช่วงวันที่ 9–11 มีนาคม 2550 ที่เมืองย่างกุ้ง และประชุมที่เมืองสะกายเป็นครั้งที่สอง
นิว จิ๋ว
นิว จิ๋ว เป็นนักร้อง Diva ดูโอ้แนวหน้าของประเทศไทย ประกอบไปด้วยสมาชิกจำนวนหญิงสองคนคือ นิว นภัสสร ภูธรใจ และ จิ๋ว ปิยนุช เสือจงพรู มีผลงานเพลงตั้งแต่ปี พ.ศ. 2546 มาจนถึงปัจจุบัน ด้วยแนวเพลง ป๊อป, โซล และบัลลาด สังกัดมิวสิกครีมค่ายเพลงย่อยในเครือบริษัท จีเอ็มเอ็ม แกรมมี่ ทั้งคู่มีชื่อเสียงมาจากเวทีเรียลลิตีโชว์ เดอะสตาร์ ค้นฟ้าคว้าดาว ปี 1 มีเพลงดังมากมายอาทิ "คนเจ้าน้ำตา" (2548), "อย่าเอาความเหงามาลงที่ฉัน" (2554), "ตัวจริงไร้ตัวตน"(2554), "เสียงอำลา(2554), "หยุดบอกเลิกกันเสียที" (2555), "ไม่รัก...ไม่ต้อง" (2555), "ถ้าไม่ฟังจะถามทำไม" (2555), "หยุดเข็มนาฬิกา…แค่นาทีเดียว" (2556), "อย่าเอาเขามาเกี่ยวเรื่องนี้" (2556) และ "ฉันก็รักของฉัน" (2557) เป็นต้น
ต่อมาในปี พ.ศ. 2548 หลังการประกวดเสร็จสิ้นลง ทั้งคู่ได้ทำอัลบั้มเพลงร่วมกันในนาม นิว-จิ๋ว โดยมีผลงานอัลบั้มชุดแรกใน ชื่อ NJ Together ซึ่งมีเพลงที่ประสบความสำเร็จเป็นอย่างมากคือเพลง "คนเจ้าน้ำตา" และต่อมาในปี พ.ศ. 2554 นภัสสรและปิยนุชได้มีอัลบั้มชุดที่ 2 ชื่อ Next Step และมีเพลงดังอย่าง "อย่าเอาความเหงามาลงที่ฉัน", "รอแล้วได้อะไร", "ยิ่งลึกซึ้งยิ่งไหวหวั่น", "ตัวจริงไร้ตัวตน" และ "เสียงอำลา" ต่อมาในปี พ.ศ. 2555 ทั้งสองมีอัลบั้มชุดที่ 3 ชื่อ Signature ซึ่งประสบความสำเร็จอย่างมากนับตั้งแต่ปล่อยเพลง "ไม่รัก ..ไม่ต้อง ซิงเกิลแรกของอัลบั้มนี้
ประวัติชีวิต และการทำงาน
นิว นภัสสร ภูธรใจ สำเร็จการศึกษาจากคณะมนุษยศาสตร์และสังคมศาสตร์ สาขาภาษาญี่ปุ่น มหาวิทยาลัยราชภัฏเชียงใหม่ และจิ๋ว ปิยนุช เสือจงพรู สำเร็จการศึกษาระดับปริญญาตรีจากคณะมนุษยศาสตร์ สาขาดุริยศิลป์ มหาวิทยาลัยพายัพ จังหวัดเชียงใหม่ นิว-จิ๋ว มีผลงานอัลบั้มชุดแรกใน ชื่อ NJ Together ในปี พ.ศ. 2548 ซึ่งจากอัลบั้มนี้ มีเพลงที่ประสบความสำเร็จเป็นอย่างมากนั่นคือเพลง "คนเจ้าน้ำตา"
ในปี พ.ศ. 2551 นภัสสรและ ปิยนุช ได้ไปร่วมในโปรเจกต์พิเศษชื่อ Downtown Story โดยนภัสสรและ ปิยนุช ได้ขับร้องใน เพลงเสียบางอย่างเพื่อได้บางอย่าง และ เพลง "อดใจรอ"
ในปี พ.ศ. 2553 นภัสสรและ ปิยนุช กลับมาอีกครั้งในผลงานเพลง Cover เพลงสากลในอดีต ในนาม Scent of Harmony #1 โดยร่วมร้องกับ แนน วาทิยา ส่วนจุดเด่นของอัลบั้มนี้ คือการร้องประสานเสียงร่วมกัน รวมทั้งได้มีโปรเจกต์พิเศษ Face 2 Face ซึ่งเป็นการเปลี่ยนสไตล์เพลง แนวการแต่งตัว ของนิว จิ๋ว จากที่ทุกคนเคยเห็น และในโปรเจกต์พิเศษนี้ได้มีซิงเกิลเพลง "เก็บคำว่ารัก (ไว้ใช้ที่อื่น) ที่พวกเธอยังไม่เคยได้ร้องมาก่อน
ในปี พ.ศ. 2554 หลังจากห่างหายการทำอัลบั้มไปนานหลายปี นภัสสรและ ปิยนุชได้มีอัลบั้มชุดที่ 2 ชื่อ Next Step ซึ่งอัลบั้มนี้ มีเพลงดังอย่าง "อย่าเอาความเหงามาลงที่ฉัน", "รอแล้วได้อะไร" , "ยิ่งลึกซึ้งยิ่งไหวหวั่น" , "ตัวจริงไร้ตัวตน" และ "เสียงอำลา" อัลบั้มนี้ประสบความสำเร็จเป็นอย่างมาก ก่อนที่นิว จิ๋วจะออกอัลบั้มชุดที่ 2 ได้มีเพลงพิเศษในอัลบั้ม Re-Feel By Narongwit'' ซึ่งพวกเธอได้ขับร้องเพลงในอัลบั้มนี้ 2 เพลง "รักยาก ลืมยาก" และ ปิยนุช ได้ร้องเพลง "เสียงของหัวใจ" กับ ป๊อป Calories Blah Blah
ในปี พ.ศ. 2555 หลังจากความสำเร็จของอัลบั้มที่แล้ว ทำให้ นภัสสรและ ปิยนุช มีผลงานออกมาอย่างต่อเนื่องทั้งเพลงหยุดบอกเลิกกันเสียที ที่นิวจิ๋วไปร่วมร้องในอัลบั้ม Club Friday Based on True Story และยังมีอัลบั้มชุดที่ 3 ชื่อ Signature ซึ่งประสบความสำเร็จอย่างมากนับตั้งแต่ปล่อยเพลง "ไม่รัก…ไม่ต้อง" ซิงเกิ้ลแรกของอัลบั้มนี้ และเพลง "ถ้าไม่ฟังจะถามทำไม" ในปี พ.ศ. 2556 นิวจิ๋งได้รับรางวัลไนน์เอ็นเตอร์เทน อวอร์ดส์ ครั้งที่ 6 ในสาขานักร้องกลุ่มแห่งปี
สมาชิก
''ดูบทความหลัก นภัสสร ภูธรใจ (นิว) และ ปิยนุช เสือจงพรู (จิ๋ว)
นภัสสร ภูธรใจ
นภัสสรเป็นนักร้องที่มีน้ำเสียงเป็นเอกลักษณ์และทรงพลัง เสียงของนิวจัดอยู่ในโซปราโน Lyric soprano สามารถขับร้องเพลงได้หลากหลายประเภท อาทิ ป็อป, อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล เป็นต้น ความสามารถที่โดดเด่นของเธอ คือ การร้องเพลงที่ใช้พลังเสียง, การลากเสียง, การใช้เสียงหลบ, การเอื้อนเสียง, การร้องประสาน, เสียงหวีด โดยนิวได้ใช้เสียงหวีดในเพลง Loving you ได้สูงถึง G6, การร้องแบบ Improvise และการดึงไมค์ที่เป็นเอกลักษณ์ โดยมีนักร้องที่เป็นแรงบันดาลใจของเธอ คือ Beyonce, Christina Aguilera และ Alicia Keys นิวมีเร้นจ์ความกว้างของเสียง 3.8 ออกเตฟ(Eb3 - G6)
ปิยนุช เสือจงพรู
ปิยนุช เสือจงพรู หรือ จิ๋ว เกิดเมื่อวันที่ 3 ธันวาคม พ.ศ. 2525 (อายุ 40 ปี) โดยมีภูมิลำเนาอยู่ใน อำเภอเมือง จังหวัดเชียงใหม่ ได้รับตำแหน่งรองชนะเลิศในรายการ "เดอะสตาร์ ค้นฟ้าคว้าดาว ปี 1" และชนะเลิศ "The Mask Project A" ในนาม "หน้ากาก The Sun" สำเร็จการศึกษาชั้นมัธยมศึกษาจาก โรงเรียนกาวิละวิทยาลัย และ ปริญญาตรี จาก คณะมนุษยศาสตร์ สาขาดุริยศิลป์ มหาวิทยาลัยพายัพ
จิ๋ว ปิยนุช เป็นนักร้องที่เสียงสูงมากและทรงพลัง จิ๋วมีเสียงแบบ โซปราโน Coloratura soprano ด้วยความกว้างของช่วงเสียง 3.7 ออกเตฟ (B2-F#6) สามารถขับร้องเพลงได้หลากหลายประเภท อาทิ ป็อป,โซล, อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล ,โอเปร่า เธอมีทักษะการร้องที่โดดเด่น ด้วยการใช้เสียงเต็ม เสียงคำราม เสียงแผด เสียงหวีด และการดึงไมค์ที่เป็นเอกลักษณ์ โดยได้อิทธิพลมาจากนักร้องคนโปรดคือ Whitney Houston,Mariah Carey,Christina Aguilera และ Beyonce
ลิขิตรัก จากฟากฟ้า
ลิขิตรัก จากฟากฟ้า เป็นภาพยนตร์ที่ออกฉายในปี ค.ศ. 2000 กำกับโดย Don Roos
พิทวัส พฤกษกิจ
พิทวัส พฤกษกิจ (ชื่อเล่น: โต้ง; เกิด 3 ตุลาคม พ.ศ. 2533) มีชื่อในวงการบันเทิงว่า ทูพี เป็นนักร้องชาวไทย มีดีกรีตำแหน่ง MC แชมป์ประเทศไทย 2 ปีซ้อนจากงานประกวด Soda singha battle of the year ประเภท MC (Microphone Controller) Rapper และคว้าแชมป์ได้ถึง 2 ปีซ้อน คือในปี 2006 และ 2007 เขาโด่งดังจากเพลงไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South เขาเป็นหนึ่งในโค้ชในรายการ The Rapper ทางช่อง Workpoint ที่สร้างปรากฏการณ์ล้านวิวภายใน 24 ชั่วโมง
ผลงานเพลงของเขาได้เข้าชิง MTV EMA 2018 เป็นครั้งแรกในสาขา Best Southeast Asia Act ที่จัดที่เมืองบิลเบา ประเทศสเปน ในปี 2561 เขาได้ร่วมงานกับศิลปินฮิปฮอปชื่อดังมากมายในระดับสากล ได้ร่วมงานซุปตาร์เกาหลี เจย์ปาร์ค ที่บินมาเล่นคอนเสิร์ตที่เมืองไทยและได้ร่วมถ่ายทำเอ็มวีตัวใหม่ และได้เป็นตัวแทนแร็ปเปอร์จากประเทศไทยเข้าร่วมในรายการแร็ปในตำนานของทวีปเอเชียอย่าง Yo! MTV Raps ในปีนี้โต้ง Twopee ยังได้รับ 4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year และยังได้รับรางวัลเหรียญทองแดง ADMAN Awards & Symposium 2018
ประวัติ
พิทวัส พฤกษกิจ หรือโต้ง เป็นชาวภูเก็ตโดยกำเนิด เกิดเมื่อวันที่ 3 ตุลาคม  พ.ศ. 2533 จบการศึกษาระดับมัธยมตอนต้นจาก  โรงเรียนเฉลิมพระเกียรติสมเด็จพระศรีนครินทร์ ภูเก็ต และ มัธยมศึกษาตอนปลายจาก  โรงเรียนสตรีภูเก็ต จังหวัดภูเก็ต ระดับอุดมศึกษา กรุงเทพมหานคร ปริญญาตรี คณะนิเทศศาสตร์ ภาคภาษาอังกฤษ มหาวิทยาลัยกรุงเทพ
ก่อนเข้าสู่วงการเพลง
เขาเริ่มฟังเพลงฮิปฮอปจริงจังช่วงตั้งแต่ช่วง ป.3 ป.4 เคยเป็นนักฟุตบอลโรงเรียน และเป็นนักวิ่ง ต่อมาเรื่มเล่นสเกตบอร์ดตอนป.5 ป.6 ซึ่งเขาฝึกหนักทุกวัน มีออกไปทัวร์แข่งขัน ในวัยเด็กฝันอยากเป็นนักกีฬาเอ็กซ์ตรีม ส่วนความสนใจในวัฒนธรรมฮิปฮอปและอยากเป็นแร็ปเปอร์เริ่มมีตอนเข้ากลุ่มเด็กสเกตฯ สมัยมัธยมฯ ที่ภูเก็ต แต่ไม่เคยบอกพ่อแม่ เขาเริ่มแร็ปตั้งแต่อายุ 13 ปี ประมาณยุค Eminem เคยมีวงร็อกสมัยเรียนเป็นแนวฮาร์ดคอร์และมีแร็ปด้วย เป็นช่วงที่ได้เจอคนที่มีความชอบแบบเดียวกัน คุยภาษาเดียวกัน ก็เลยทำให้ได้ฟังเพลงฮิปฮอปลึกขึ้นกว่าเดิม จนได้มาฟัง Limp Bizkit ซึ่งเป็นการผสมผสานกันระหว่างดนตรีร็อกและฮิปฮอป ทำให้ชอบเพลงฮิปฮอปมาก ศิลปินที่เป็นแรงบันดาใจได้แก่ ดาจิม, Thaitanium, JayZ, 50 Cent, Nick Nelly
แร็ปแรกในชีวิตร้องว่า "ถ้าพระอาทิตย์ขึ้นที่ผมก็ขึ้นมาพร้อมกับพระอาทิตย์ เปล่งเสียงปล่อยประกายเตรียมตัวพร้อมจะ sprint" คอนเซปต์คือคิดถึงความฝันว่าพระอาทิตย์ขึ้น ฉันขึ้นไปพร้อมกับพระอาทิตย์ เมื่อขึ้นเวทีแร็ปครั้งแรก เป็นการเข้าค่ายโรงเรียน ก็แร็ปเพลงตัวเอง สมัย ม.ปลาย นอกจากกิจกรรมสเกตบอร์ด เขายังเป็นดรัมเมเยอร์ นักกีฬาบาสเกตบอล และนักกีฬาฟุตบอล
เริ่มทำเพลงใต้ดิน ในนามวง Southside Phuket
ที่มาของชื่อ 2P หรือ Twopee คือ การเอาตัวอักษรต้นของชื่อและนามสกุลของเขาเอง พิทวัส พฤกษกิจ มาตั้ง คือ มี ตัว P 2 ตัวเลยนำมาเรียกรวมกันเป็นชื่อ Twopee (2P) โต้ง Twopee ใช้เวลา 15 ปีฝ่าฟันบนเส้นทางดนตรี เริ่มต้นทำเพลงด้วยตัวเอง โดยจับมือกับ Freddy V เพื่อนสนิทของเขาทำเพลงฮิปฮอปแนวกวนๆ ในนาม Southside Phuket วงดนตรีวงแรกในชีวิตตั้งแต่สมัยชั้นมัธยมปลาย ตอนแรกเขาทำวงคนเดียว หลังจากนั้นก็เริ่มชักชวนพี่ๆ ที่เล่นสเก็ตบอร์ดมาแจมกัน มีเฟรดดี้ที่เคยรู้จักกันอยู่แล้วด้วย ชื่อวง Southside Phuket เป็นการนำเสนอความเป็นเด็กภูเก็ตของสมาชิกวง โดยแรกเริ่มก็ทำแผ่นไปนั่งวางขายเองตามงานเทศกาลดนตรีต่าง ๆ เช่นงาน Fat Festival ที่จัดที่แดนเนรมิต เขาก็จะทำเพลงไปนั่งวางขายที่งานนี้ทุกปี
เขาเคยส่ง Mixed Tape เข้าประกวดในโปรเจ็กต์ Thaitanium Mixed Tape คือโปรเจ็กต์ที่ให้คนทางบ้านทำเพลงโดยใช้บีทจากต่างประเทศแล้วก็แร็ปในรูปแบบของตัวเองมาชิงกันว่างานของใครจะได้เข้ามาอยู่ในแผ่นอัลบั้มนี้ของ Thaitanium เขาก็เริ่มแร็ปจริงๆจังๆตั้งแต่ตอนนั้น ซึ่งช่วงนั้นอายุเพียง 14 ปี เป็นช่วง ม.1 – ม.2 แต่ไม่ผ่านการคัดเลือกเลยสักครั้ง แต่เขาก็ไม่ท้อ ยังทำเพลงต่อ ต่อมาวงของเขาไปประกวดและกวาดรางวัลมาแล้วทั่วทั้งภูเก็ต มีชื่อเสียงจากผลงานเพลงใต้ดินและได้ปล่อยอัลบั้มเพลงใต้ดินออกมาถึง 4 ชุดด้วยกัน โดยมีผลงานเพลงดังอย่าง What’s Up ต่อมาเขาได้ร่วมงานกับ Thaitanium โดยตอนนั้นเขาเพิ่งทำเพลงเสร็จ แล้ววง Thaitanium มาเล่นที่จังหวัดภูเก็ตวันนั้นพอดี เขาจึงไปที่งานและถามคนจัดงานว่าขอเล่นเป็นวงเปิดให้ได้ไหม วง Thaitanium ตอบมาว่ากล้าขอก็กล้าให้ เลยได้เป็นวงเปิดให้วง Thaitanium ตอนหลังก็ได้มีโอกาสเอาเดโมไปยื่นเรื่อยๆ จนผลงานเข้าตา
เข้าสู่วงการเพลง
โต้งเข้าร่วมการแข่งขันงานประกวด Soda singha battle of the year ประเภท MC (Microphone Controller) Rapper และคว้าแชมป์ได้ถึง 2 ปีซ้อน ในปี 2006 และ 2007 มีดีกรีตำแหน่ง MC แชมป์ประเทศไทย 2 ปีซ้อน ต่อมาโต้งและเฟเดริโก วาสซานโลหรือ Freddy V  MC ลูกครึ่งอิตาเลียน-ไทย ได้รับโอกาสให้ออกผลงานเพลงร่วมกันในนามวง Southside ภายใต้สังกัดไทยเทเนี่ยม เอ็นเตอร์เทนเมนต์ โดยมีเพลงดังอย่าง ไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South ซึ่งเป็นอัลบั้มที่ใช้เวลาในการเตรียมถึง 3 ปีเต็ม ภายใต้การควบคุมของ ขัน ไทยเทเนี่ยม ต่อมาเฟรดดี้ไปเรียนทำอาหารที่ต่างประเทศ และเปิดร้านอาหารและทำธุรกิจกับครอบครัวที่ต่างประเทศ โต้งจึงตัดสินใจทำคนเดียวแต่ยังคงใช้ชื่อ Southside อยู่ และได้ปล่อยซิงเกิลเดี่ยว เช่น YMPL (ยังไม่พูดเลย), ได้ไหม, ดอกไม้ ที่ทำร่วมกับตู่ ภพธร
ผลงานปัจจุบัน
และในปี 2561 เขาได้มีโอกาสทำงานในระดับสากล ด้วยการร่วมงานกับศิลปินฮิปฮอปชื่อดังมากมาย เขาได้ร่วมงานซุปตาร์เกาหลี เจย์ พาร์ก ที่บินมาเล่นคอนเสิร์ตที่เมืองไทยและได้ร่วมถ่ายทำเอ็มวีตัวใหม่กับโต้ง ทูพี ล่าสุด ทูพีเป็นตัวแทนแร็ปเปอร์จากประเทศไทยไปปรากฏตัวในรายการแร็ปในตำนานของทวีปเอเชียอย่าง Yo! MTV Raps รายการที่เคยรุ่งเรืองในยุค 80 และ 90 และยุติการออกอากาศไปกว่า 30 ปี และนำกลับมาสร้างใหม่ และต้องประชันกับแร็ปเปอร์ชื่อดังทั่วเอเชีย นอกจากนั้นโต้ง TWOPEE ยังนั่งแท่นโค้ชในรายการ The Rapper Thailand อีกด้วย
ในปี 2561 โต้ง Twopee ยังได้รับ 4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year และยังได้รับรางวัลเหรียญทองแดง ADMAN Awards & Symposium 2018 ประเภทสินค้าอุปโภคบริโภค ในปี พ.ศ. 2565 เขาหมดสัญญากับทาง Thaitanium Entertainment และได้ย้ายมาสังกัดค่าย XOFLOW (โซ-โฟลว์) ค่ายเพลงฮิปฮอปในเครือ เวิร์คพอยท์ เอ็นเทอร์เทนเมนท์ พร้อมกับซิงเกิลเปิดตัวคือเพลง เบาได้เบา ซึ่งได้ฟีทเจอริ่งกับ มิลลิ รุ่นน้องแร็ปเปอร์ชื่อดัง
ผลงานเพลง
เพลงไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South อัลบั้มที่ใช้เวลาในการเตรียมถึง 3 ปีเต็ม ภายใต้การควบคุมของ ขัน ไทยเทเนียม ต่อมาออกซิงเกิลเดี่ยว เช่น YMPL (ยังไม่พูดเลย), ได้ไหม, ดอกไม้ ทำร่วมกับตู่ ภพธร
อัลบั้ม
อัลบั้มในนาม Southside อัลบั้มเดี่ยว ซิงเกิล
27 มกราคม
วันที่ 27 มกราคม เป็นวันที่ 27 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 338 วันในปีนั้น (339 วันในปีอธิกสุรทิน)
เอชบีโอ
เอชบีโอ (HBO ย่อจาก Home Box Office) เป็นช่องเคเบิลโทรทัศน์แบบเสียค่ารับชมสัญชาติอเมริกัน และเป็นเครือข่ายโทรทัศน์ดาวเทียม มีเจ้าของคือ วอร์เนอร์มีเดีย ภายใต้การบริหารงานของบริษัทในเครือโฮม บ็อกซ์ ออฟฟิศ อิงค์ (Home Box Office Inc.) รายการในช่องเอชบีโอส่วนใหญ่เป็นภาพยนตร์ ซีรีส์โทรทัศน์ รวมไปถึงภาพยนตร์ที่ผลิตเพื่อออกอากาศในเคเบิลโดยเฉพาะ และยังมีสารคดี การแข่งขันชกมวย สแตนด์อัพ คอเมดีและคอนเสิร์ตด้วย ชาลส์ แฟรนซิต ดอราน เป็นผู้ก่อตั้งของสถานีเคเบิลแบบเสียค่ารับชมที่เก่าแก่ในสัญชาติอเมริกัน
ภาพรวม
รายการบางรายการของช่องเอชบีโอได้ออกอากาศไปยังสถานีโทรทัศน์ช่องอื่น ๆ และมีซีรีส์ รวมไปถึงภาพยนตร์ของเอชบีโอจำนวนมากที่ประสบความสำเร็จ และได้นำออกมาขายในรูปแบบของดีวีดี (เช่น Sex and the City, The Sopranos, The Wire, Entourage, Six Feet Under, Boardwalk Empire, Game of Thrones และ True Blood) อีกทั้งยังได้ออกอากาศในประเทศอื่น ๆ ด้วย เช่น ประเทศแคนาดา, ประเทศออสเตรเลีย และประเทศในทวีปยุโรป
ในปี 2015 เอชบีโอจะเริ่มให้บริการบนอินเทอร์เน็ตผ่านบริการสตรีมมิ่งมีชื่อว่า HBO Go
1 กรกฎาคม 2021 HBO ASIA เลิกให้บริการช่องสดบนแอปพลิเคชัน HBO GO แต่ยังสามารถรับชมช่อง HBO แบบสดได้จากผู้ให้บริการเคเบิ้ลและเป็นวันเดียวกันที่ช่อง Red by HBO ยุติการออกอากาศอย่างเป็นทางการ
จัตุรัสกล
จัตุรัสกล (magic square) ขนาด n คือการนำตัวเลขตั้งแต่ 1 ถึง n² มาเรียงลงในตารางรูปสี่เหลี่ยมจัตุรัสขนาด ซึ่งผลบวกของจำนวนในแต่ละแถว, แต่ละหลัก,  แต่ละแนวทแยงจะเท่ากันทั้งหมด จัตุรัสกลดังกล่าวมีชื่อเรียกโดยทั่วไปว่า จัตุรัสกลปรกติ
จัตุรัสกลปกติจะมีอยู่สำหรับทุกขนาด n ≥ 1 ยกเว้น n = 2 เนื่องจากเราไม่สามารถบรรจุจำนวนตั้งแต่ 1 ถึง 4 ลงในตารางขนาด ช่องให้มีผลบวกเท่ากันทุกแนวได้ สำหรับกรณี n = 1 เป็นกรณีที่จัดว่าเห็นได้ชัด นั่นคือประกอบด้วยช่อง 1 ช่อง ซึ่งบรรจุเลข 1. จัตุรัสกลที่น่าสนใจซึ่งมีขนาดเล็กที่สุด คือจัตุรัสกลขนาด 3 ตามรูปข้างล่าง ผลบวกที่เป็นค่าคงตัวในทุก ๆ แถว, หลัก และแนวทแยง เรียกว่า ค่าคงตัวของจัตุรัสกล (magic constant) M. ค่าคงตัวของจัตุรัสกล จะขึ้นอยู่กับขนาด n และมีค่าเท่ากับ สำหรับจัตุรัสกลปรกติ ที่มีขนาด n = 3, 4, 5, … จะมีค่าคงตัวของจัตุรัสกล เท่ากับ
การ์ลา ปอร์ตา มูซา
การ์ลา ปอร์ตา มูซา (Carla Porta Musa; 15 มีนาคม พ.ศ. 2445 – 10 ตุลาคม พ.ศ. 2555) เป็นบุตรีของเอนรีโก มูซา และมารีอา กาเซลลา บิดาของเธอนั้นเป็นวิศวกรในมิลาน เธอเริ่มหลงใหลในหนังสือตอนอายุเพียง 6 ปี เธอศึกษาในโลซาน สวิตเซอร์แลนด์, บุชชี อังกฤษ และปารีส ฝรั่งเศส เธอมีผลงานหนังสือดังนี้
งานเขียน
ด้านชีวิตส่วนตัว เธอสมรสกับโจวันนี ปอร์ตา มีบุตร 1 คนคือ
การ์ลา ปอร์ตา มูซา ถึงแก่กรรมด้วยโรคปอดบวมเมื่อวันที่ 10 ตุลาคม 2555 สิริอายุรวมถึง 110 ปี
แคว้นซัตสึมะ
แคว้นซัตสึมะ หรือเรียกโดยย่อว่า ซัชชู  เป็นแคว้นศักดินาโบราณของญี่ปุ่น เป็นส่วนหนึ่งของไซไกโด พื้นที่แคว้นตั้งอยู่ส่วนตะวันตกของจังหวัดคาโงชิมะทางใต้ของเกาะคิวชูในปัจจุบัน
อันดับโลกเอฟไอวีบี
อันดับโลกเอฟไอวีบี (FIVB World Ranking) เป็นระบบการจัดอันดับทีมวอลเลย์บอลชายและหญิงทีมชาติที่เป็นสมาชิกของสหพันธ์วอลเลย์บอลระหว่างประเทศ ซึ่งเป็นหน่วยงานที่กำกับดูแลกีฬาวอลเลย์บอล การจัดอันดับขึ้นอยู่กับผลการแข่งขันโดยทีมที่ประสบความสำเร็จสูงสุดจะได้อยู่ในอันดับสูงสุด
บุพเพหัวใจคนละฟากฟ้า
บุพเพหัวใจคนละฟากฟ้า (อังกฤษ:Only You) ออกฉายในประเทศสหรัฐอเมริกา เมื่อวันที่ 7 ตุลาคม ค.ศ. 1994 กำกับโดย Norman Jewison
รัฐสภาแคนาดา
องค์ประกอบ
องค์ประกอบของรัฐสภาประกอบด้วยพระมหากษัตริย์เป็นประมุขโดยมีอุปราชคือผู้สำเร็จราชการเป็นผู้แทนพระองค์ สภาสูง คือ วุฒิสภา และสภาล่าง คือสภาสามัญชน แต่ละองค์ประกอบล้วนมีหน่วยราชการและข้าราชการแยกในแต่ละหน่วยงาน โดยมีบทบาทแยกจากกันชัดเจนแต่ร่วมมือกันในกระบวนการนิติบัญญัติ ธรรมเนียมปฏิบัตินี้ได้รับมาจากสหราชอาณาจักรและเกือบจะเป็นสำเนาเดียวกันกับรัฐสภาแห่งเวสต์มินส์เตอร์ โดยแตกต่างกันเพียงแค่ในกรณีของแคนาดานั้นมิได้เป็นที่ประทับของพระมหากษัตริย์ และไม่มีระบบขุนนางเพื่อประกอบกันเป็นสภาสูง
ในแคนาดาเรียกสมาชิกที่นั่งอยู่สภาสามัญชนว่า "สมาชิกรัฐสภา" (MPs) มิได้รวมถึงสมาชิกวุฒิสภา (ยกเว้นกล่าวในกฎหมาย อาทิเช่น พระราชบัญญัติรัฐสภาแห่งแคนาดา) ถึงแม้ว่าวุฒิสภาจะเป็นส่วนหนึ่งของรัฐสภาก็ตาม สมาชิกวุฒิสภาถึงแม้ว่าจะมีอำนาจและบทบาทน้อยในกระบวนการนิติบัญญัติ แต่มีลำดับเกียรติสูงกว่า วทั้งสมาชิกรัฐสภาและสมาชิกวุฒิสภาไม่สามารถมีบทบาทได้พร้อมๆ กันในสองสภา
พระมหากษัตริย์
พระราชสถานะของพระมหากษัตริย์ในกระบวนการนิติบัญญัตินั้นเรียกตามกฎหมายว่า “รัฐสภาในพระราชินีนาถ” (Queen-in-Parliament) ซึ่งบัญญัติไว้ในพระราชบัญญัติรัฐธรรมนูญ ค.ศ. 1867 และในอีกหลายหลักจารีตรัฐธรรมนูญ แต่ทั้งพระมหากษัตริย์และผู้สำเร็จราชการล้วนไม่มีบทบาทในกระบวนการนิติบัญญัติเลยนอกจากการพระราชทานพระบรมราชานุญาตให้บังคับใช้เป็นกฎหมายได้หากร่างกฎหมายนั้นผ่านการกลั่นกรองจากทั้งสองสภาแล้ว ในทุกพระราชบัญญัติ (กฎหมายสหพันธ์) จะขึ้นต้อนด้วยประโยคว่า "บัดนี้สมเด็จพระราชินีนาถ โดยและด้วยคำแนะนำและการยินยอมจากวุฒิสภาและสภาสามัญชนแห่งแคนาดา ออกพระราชบัญญัติดังนี้..." ดังนั้นพระมหากษัตริย์จึงปราศจากความรับผิดชอบจากการกระทำใดๆ ของรัฐสภายกเว้นแต่จะระบุไว้ในพระราชบัญญัติเป็นเช่นนั้น โดยปกติผู้สำเร็จราชการจะเป็นผู้ดำเนินการแทนพระองค์ในการพระราชทานพระบรมราชานุญาต แต่หากพระมหากษัตริย์จะทรงมีพระบรมราชวินิจฉัยเองก็ทรงกระทำได้โดยคณะรัฐมนตรีหรือผู้สำเร็จราชการจะต้องเป็นผู้ยื่นกราบบังคมทูลทราบเพื่อทรงมีพระบรมราชวินิจฉัยตามรัฐธรรมนูญ
สมาชิกของทั้งสองสภาในรัฐสภานั้นจะต้องแสดงออกถึงความจงรักภักดีต่อสถาบันพระมหากษัตริย์และพระราชอำนาจ โดยสมาชิกรายใหม่จะต้องเข้าพิธีถวายสัตย์ปฎิญาณจึงจะสามารถเข้าปฏิบัติหน้าที่ได้ตามกฎหมาย นอกจากนี้ ฝ่ายค้านอย่างเป็นทางการ (Official opposition) จะเรียกอย่างเป็นทางการว่า "ฝ่ายค้านของพระมหากษัตริย์" เพื่อเป็นสัญลักษณ์ว่าถึงแม้จะอยู่ในฝ่ายค้านต่อนโยบายของรัฐบาลในปัจจุบันแต่ยังคงกระทำหน้าที่ถวายแก่พระมหากษัตริย์ซึ่งทรงเป็นกลางทางการเมือง
วุฒิสภา
วุฒิสภา (Sénat) คือสภาสูงในรัฐสภาแคนาดา ประกอบด้วยสมาชิกจำนวน 105 คนมาจากการแต่งตั้งโดยผู้สำเร็จราชการตามคำแนะนำของนายกรัฐมนตรี ซึ่งจะมาผู้ดำรงตำแหน่งจะต้องมีคุณสมบัติตามรัฐธรรมนูญ ซึ่งจะต้องมีอายุ 30 ปีบริบูรณ์ และจะต้องเป็นข้าในพระองค์ฯ และมีสินทรัพย์มูลค่าสุทธิขั้นต่ำที่ $4,000 และจะต้องเป็นเจ้าที่ดินมูลค่าอย่างน้อย $4,000 ในรัฐที่เป็นผู้แทนในวุฒิสภา สมาชิกวุฒิสภามีวาระตลอดชีพจนถึงปีค.ศ. 1965 เมื่อมีการแก้ไขรัฐธรรมนูญให้เกษียณอายุราชการที่ 75 ปีบริบูรณ์ อย่างไรก็ตามสมาชิกวุฒิสภาอาจลาออกได้ก่อนกำหนด และสามารถถูกถอดจากความเป็นสมาชิกได้หากไม่สามารถเข้าร่วมประชุมรัฐสภาสองสมัยติดกัน
จุดประสงค์หลักด้านองค์ประกอบของวุฒิสภาคือการมีผู้แทนจำนวนเท่ากันตามแต่ละภูมิภาค รัฐออนทาริโอ 24 คน รัฐควิเบก 24 คน เขตชายฝั่งทะเล 24 คน (รัฐโนวาสโกเชีย 10 คน รัฐนิวบรันสวิก 10 คน และ รัฐพรินซ์เอ็ดเวิร์ดไอแลนด์ 4 คน) และอีก 24 คน จากรัฐแถบตะวันตก (รัฐแอลเบอร์ตา รัฐชัสแคตเชวัน รัฐบริติชโคลัมเบีย และรัฐแมนิโทบา รัฐละ 6 คนเท่ากัน) นอกจากนี้ยังมีอีกสองภูมิภาคซึ่งเพิ่มมาทีหลังในปีค.ศ. 1949 คือรัฐนิวฟันด์แลนด์และแลบราดอร์ จำนวน 6 คน ตั้งแต่ค.ศ. 1975 เป็นต้นมาในดินแดนทั้งสาม ได้แก่นอร์ทเวสต์เทร์ริทอรีส์ ยูคอน และนูนาวุต มีวุฒิสภาจำนวนดินแดนละ 1 คน ผู้สำเร็จราชการสามารถใช้อำนาจแต่งตั้งวุฒิสภาได้จำนวนอีก 4 ถึง 8 คน โดยสามารถทำได้หากมีพระบรมราชนุญาต และทั้งสี่ภูมิภาคนั้นแบ่งเป็นจำนวนเท่าๆ กัน โดยอำนาจพิเศษนี้เคยใช้เพียงครั้งเดียวตั้งแต่ปี ค.ศ. 1867 จนถึงปัจจุบัน ซึ่งในขณะนั้นทำให้จำนวนวุฒิสภาเพิ่มขึ้นเป็น 113 คน
สภาสามัญชน
องค์ประกอบของรัฐสภาแคนาดาที่มาจากการเลือกตั้งคือสภาสามัญชน (Chambre des communes) ซึ่งมาจากการเลือกตั้งในแบบคะแนนนำจากแต่ละเขตเลือกตั้งทั่วประเทศ โดยผู้สมัครรับเลือกตั้งจะต้องมีอายุอย่างน้อย 18 ปีบริบูรณ์ สมาชิกแต่ละคนมีวาระจนถึงยุบสภาซึ่งอาจจะลงเลือกตั้งใหม่ได้ในสมัยถัดไป โดยการแบ่งเขตเลือกตั้งนั้นจะทำตามสำมะโนประชากร อย่างไรก็ตามรัฐธรรมนูญ ค.ศ. 1867 ได้รับรองให้แต่ละรัฐมีจำนวนสมาชิกรัฐสภาอย่างน้อยเท่ากับจำนวนของสมาชิกวุฒิสภา และยังอนุญาตให้แต่ละรัฐมีจำนวนสมาชิกรัฐสภาเท่ากับที่เคยมีในปีค.ศ. 1976 หรือค.ศ. 1985 จึงมีผลทำให้ขนาดของสภาสามัญชนเกินกว่าจำนวนสมาชิกขั้นต่ำที่ 282 คน
ประเทศอาร์เจนตินาในพาราลิมปิกฤดูร้อน 2016
ประเทศอาร์เจนตินา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติอาร์เจนตินาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 82 คนใน 15 ชนิดกีฬา
กรีฑา
ผลการแข่งขันดังนี้ :
บจจิเดอะร็อก!
บจจิเดอะร็อก! (ぼっち・ざ・ろっく! (Botchi za Rokku!)) เป็นซีรีส์มังงะญี่ปุ่นสี่ช่องที่เขียนและวาดภาพประกอบโดยอากิ ฮามาจิ ตีพิมพ์ในนิตยสาร มังงะไทม์คิตาระแม็กซ์ ของสำนักพิมพ์โฮบุนชะตั้งแต่เดือนธันวาคม ค.ศ. 2017 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 มังงะได้รับการดัดแปลงเป็นซีรีส์อนิเมะโทรทัศน์โดยโคลเวอร์เวิกส์ ออกอากาศตั้งแต่เดือนตุลาคมถึงธันวาคม ค.ศ. 2022
วงผูกมัด
เป็นวงดนตรีหลักของเรื่อง มีฐานที่ STARRY ไลฟ์เฮาส์ในชิมาคิตาซาวะ นามสกุลของสมาชิกวงผูกมัดอ้างอิงมาจากนามสกุลของสมาชิกวงเอเชียนกังฟูเจเนเรชัน วงเจร็อกในชีวิตจริง รวมถึงอ้างอิงบทบาทในวงดนตรีด้วย (ยกตัวอย่างเช่น ยามาดะ ที่เล่นเบสในทั้งสองวง)
มังงะ
บจจิเดอะร็อก เขียนและวาดภาพประกอบโดยอากิ ฮามาจิ มังงะได้รับการตีพิมพ์ในนิตยสาร มังงะไทม์คิตาระแม็กซ์ ของสำนักพิมพ์โฮบุนชะ ในวันที่ 19 ธันวาคม ค.ศ. 2017 ในฐานะผลงานรับเชิญ การตีพิมพ์ซีรีส์แบบเต็มเริ่มต้นในนิตยสารฉบับเดียวกันในวันที่ 19 มีนาคม ค.ศ. 2018
คาร์ล ยุง
คาร์ล กุสทัฟ ยุง (Carl Gustav Jung; 26 กรกฎาคม 1875 – 6 มิถุนายน 1961) เป็นนักจิตบำบัดและจิตแพทย์ชาวสวิส ผู้ก่อตั้งสำนักจิตวิทยาวิเคราะห์ ยุงเสนอและพัฒนามโนทัศน์บุคลิกภาพแบบแสดงตัวและเก็บตัว แม่แบบ (Archetype) และจิตไร้สำนึกร่วม (Collective Unconscious) ผลงานของเขามีอิทธิพลต่อจิตเวชศาสตร์และศาสนา วรรณกรรม และสาขาที่เกี่ยวข้อง
เมื่อเราทราบว่าอะไรเป็นสิ่งที่ละเลยไปจากบุคลิกภาพก็สามารถที่จะพัฒนาได้ เช่น อาจะใช้ "ความรู้สึก" มากกว่า "ความคิด" หรือใช้ "ความหยั่งรู้จากพลังงานทางจิตสู่โลกด้านใน (Introverted Intuition)" มากกว่าความรู้จาก "ประสาทสัมผัสจากโลกภายนอก (Extroverted Sensing)" เราก็สามารถจะพัฒนาด้านที่ละเลยให้เกิดความสมดุลและบริบูรณ์ขึ้น หรือถ้าเราใส่หัวโขนคุณธรรมมากไปจนมองเห็นแต่ด้านชั่วร้ายของคนอื่น เรียกอีกอย่างว่าฉายเงาของตน (project one's Shadow) ไปที่ผู้อื่น เราก็สามารถกลับมามองดูจิต เฉกเช่นการภาวนาให้เห็นอีกสภาวะที่เราไม่เคยรับรู้ในจิตตนมาก่อน ซึ่งจะทำให้เข้าใจตนเองได้อย่างสมบูรณ์ขึ้น เมื่อสิ่งที่ไม่เคยถูกรู้ ถูกรู้ ก็เรียกได้ว่า มันออกมาจากจิตไร้สำนึกสู่จิตสำนึกรู้แล้ว กระบวนการแบบนี้สามารถจะเกิดต่อเนื่องไปเรื่อยๆ บุคลิกภาพของเราจะได้จัดตำแหน่งศูนย์กลางใหม่เรื่อยๆ โดยมีการหลอมรวมเอาข้อมูลในจิตไร้สำนึกเข้ามาไว้ตรงกลาง เสมือนภาพวงมณฑลที่ผสานรวมขั้วตรงข้ามไว้ได้อย่างกลมกลืนและบริบูรณ์ เราอาจเรียกกระบวนการดังกล่าวว่า "การกลายเป็นปัจเจก" (Individuation) ซึ่งแน่นอนว่าเราย่อมพบกับความโดดเดี่ยวในกระบวนการ ยกตัวอย่างการวิวัฒน์บุคลิกภาพตัวเองในบริบทของสังคม จากเดิมเราอาจต้องทำตามแบบบุคลิกภาพตามคนอื่นในสังคมไปเรื่อย อะไรที่คนอื่นบอกว่าดีก็ต้องทำอย่างนั้นเพื่อให้เป็นที่ยอมรับ แน่นอนว่าจะมีหลายๆด้านที่เราต้องเก็บงำจนถึงขั้นลืมไปว่าเราก็มีสภาวะแบบนั้นเหมือนกัน เมื่อใดก็ตามเราเริ่มตระหนักในคุณลักษณะที่เราละเลยไป คนในสังคมอาจจะเริ่มมองว่าเราเป็นแกะดำ เพราะฉะนั้นมันเป็นกระบวนการที่อาจแยกเราจากฝูงชน และอาจพบความรู้สึกเดียวดายในเบื้องแรก ถ้าเปรียบกับการเดินทางของวีรบุคคลตามแนวคิดของ Joseph Campbell ซึ่งปรากฏใน A Hero with a Thousand Faces แล้วความโดดเดี่ยวนั้นปรากฏในช่วงแยกจากที่มั่นอันปลอดภัยของตนหรือ "Departure" นั่นเอง ยุงมองว่าจิตใจของมนุษย์ "เลื่อมใสในศาสนาโดยธรรมชาติ" และทำให้ความเลื่อมใสในศาสนานี้เป็นความสนใจของการค้นพบของเขา ยุงเป็นหนึ่งในผู้มีส่วนในการวิเคราะห์และตีความสัญลักษณ์ความฝันร่วมสมัยที่รู้จักกันดีที่สุด
ผลงานส่วนใหญ่ในชีวิตของเขาอยู่ในสาขาการเล่นแร่แปรธาตุหรือรสายนเวท ปรัชญาตะวันออกและตะวันตก ดาราศาสตร์และสังคมวิทยา เช่นเดียวกับวรรณกรรมและศิลปะ ในส่วนของการเล่นแร่แปรธาตุนั้น โดยผิวเผินแล้วเราจะเห็นว่ามีความพยายามจะแปลงเหล็กให้กลายเป็นทอง (ภาษาลาตินเรียกทองว่า Aurum) และเป็นทองที่ไม่ธรรมดาด้วย ดั่งคำที่พวกเขากล่าวว่า "Aurum nostrum non est aurum vulgi" ด้วยว่าความมุ่งหมายที่ลึกลงไปของนักเล่นแร่แปรธาตุคือ พวกเขาพยายามทำสิ่งต่างๆนอกเหนือไปจากธาตุที่เอามาทดลอง ให้สมบูรณ์เท่าที่สารัตถะของสิ่งเหล่านั้นจะเป็นได้ นั่นหมายรวมถึงโลกภายในของมนุษย์ที่เชื่อมโยงอยู่กับสสาร เมื่อมีการกระทำบางอย่างต่อสสารในโลกภายนอก โลกภายในของนักเล่นแร่แปรธาตุก็ได้รับผลกระทบด้วย เสมือนว่าโลกภายในของพวกเขาถูกโปรเจกไปที่สสารภายนอก เพราะฉะนั้น เมื่อเกิดกระบวนการเปลี่ยนแปลงสสารไปสู่ธาตุบริสุทธิ์ จิตใจของนักเล่นแร่แปรธาตุก็เปลี่ยนด้วย พวกเขาใช้กระบวนการดังกล่าวเพื่อภาวนาจนเกิดการพัฒนาบุคลิกภาพภายในและเข้าถึงความบริบูรณ์ดั่งธาตุทองคำ ดังนั้นกระบวนการนี้จึงเหมือนกับกระบวนการกลายเป็นปัจเจกของยุง (Individuation)
อ้างอิง
18751961
เขตชูโอ (ไซตามะ)
ชูโอ (中央区 (Chūō-ku)) เป็นหนึ่งในสิบเขตของนครไซตามะ จังหวัดไซตามะ ตั้งอยู่ทางตอนเหนือของกรุงโตเกียว 20 กิโลเมตร มีจำนวนประชากรทั้งสิ้น 137,500 คน
ฟุจิวะระ โนะ มิสึโกะ
ฟุจิวะระ โนะ มิสึโกะ (園光子; 2145 – 6 มีนาคม 2199) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-มิซุโน จักรพรรดิองค์ที่ 108 และเป็นพระราชมารดาหรือโคไตโงใน จักรพรรดิโกะ-โคเมียว จักรพรรดิองค์ที่ 110
บันทึก
1602 1656
ณัฐวุฒิ พิมพา
รองศาสตราจารย์ ดร.ณัฐวุฒิ พิมพา เป็นนักวิชาการชาวไทย ณ RMIT University (Royal Melbourne University of Technology) ประเทศออสเตรเลีย และวิทยาลัยการจัดการ มหาวิทยาลัยมหิดล (CMMU) โดยมีผลงานทางวิชาการในด้านการตลาด sustainable business และการจัดการระหว่างประเทศ และ มีบทบาทต่อสื่อมวลชนภายในประเทศออสเตรเลียในฐานะนักวิชาการผู้นำเสนอข้อมูลด้านเศรษฐกิจและสังคมของประเทศไทยและอาเซียนในออสเตรเลีย โดยเฉพาะในช่วงวิกฤตการเมืองไทย รศ. ดร.ณัฐวุฒิ พิมพา เป็นหนึ่งในผู้ร่วมวิพากษ์ความเคลื่อนไหวในประเทศไทยและจริยธรรมทางธุรกิจในไทยให้สื่อมวลชนในออสเตรเลียและเอเชีย เช่น Channel News Asia, Australian Broadcasting, SBS Radio และเป็นหนึ่งในคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ (วลพ.)ชุดที่ ๒ แห่งกระทรวงพัฒนาสังคมและความมั่นคงของมนุษย์
การศึกษาและผลงานวิชาการ
รศ.ดร.ณัฐวุฒิ เป็นศิษย์เก่าโรงเรียนสวนกุหลาบวิทยาลัย จบปริญญาตรีในสาขาภาษาอังกฤษและประว้ติศาสตร์เอเชียตะวันออกเฉียงใต้จากคณะอักษรศาสตร์ จุฬาลงกรณ์มหาวิทยาลัย ปริญญาโทและเอกจาก มหาวิทยาลัยวิกตอเรีย และ มหาวิทยาลัยโมนาช โดยทุนรัฐบาลไทย เคยเป็นข้าราชการกระทรวงศึกษาธิการ และ อาจารย์ด้านการบริหาร ณ มหาวิทยาลัยบูรพา ผลงานทางวิชาการในสาขาการจัดการระหว่างประเทศและการศึกษาของ รศ.ดร.ณัฐวุฒิ ตีพิมพ์ในวารสารนานาชาติเป็นจำนวนมาก เช่น Higher Education, Journal of Studies in International Education, International Journal of Training and Development, Journal of Asia-Pacific Management, International Journal of Globalisation and Business นอกจากนี้ยังเป็นบรรณาธิการวารสารวิชาการด้านธุรกิจไทยและไทยศึกษา The International Studies of Thai Business, Society and Culture
หนังสือ
Global Marketing for Australian Education (2010)
Marketing Like a Professional (2006)
บทความวิชาการ
Overcoming Gender Barriers i Entrepreneurship Education (2022)
ออเรคอน
ออเรคอน (Aurecon) เป็นบริษัทให้บริการทางด้านวิศวกรรม การจัดการ การออกแบบวางแผน การจัดการโครงการ และที่ปรึกษา ตั้งอยู่ที่ประเทศออสเตรเลียและประเทศแอฟริกาใต้
วัดเจดีย์หลวง (จังหวัดนครศรีธรรมราช)
บริเวณที่ตั้งของวัดเจดีย์หลวงเป็นชุมชนโบราณ พบเนินดินที่มีร่องรอยว่าเป็นโบราณสถานกระจัดกระจายอยู่ทั่วไป พบเศษอิฐแนวอิฐหินชิ้นส่วนอาคาร ฯลฯ
ออเรคอน
ประวัติ
ก่อตั้งขึ้นจากการควบรวมกิจการที่ปรึกษาด้านวิศวกรรม 3  แห่งได้แก่ Africon, Connell Wagner และ Ninham Shand  Aurecon มีพนักงานทั้งสิ้นประมาณ 7500 คน ดำเนินกิจการใน 28 ประเทศในภูมิภาคแอฟริกา เอเชีย-แปซิฟิก และตะวันออกกลาง
วัดเจดีย์หลวง (จังหวัดนครศรีธรรมราช)
จากคำบอกเล่าของชาวบ้านทราบว่าเมื่อครั้งสร้างอุโบสถของวัดได้ มีการทำลายเนินดินลงแห่งหนึ่ง พบโบราณวัตถุและชิ้นส่วนของอาคารซึ่งทำจากอิฐและหินโบราณวัตถุที่ยังเหลืออยู่จากการทำลายเพื่อใช้เป็นฐานรากอุโบสถในคราวนั้น ได้แก่ฐานโยนิทำจากหินปูนเป็นรูปสี่เหลี่ยมจัตุรัสขนาด 100 x100 เซนติเมตรหนา 11.5 เซนติเมตร รูตรงกลางเป็นสี่เหลี่ยมผืนผ้าเซาะร่อง 2 ชั้น อายุราวพุทธศตวรรษที่ 12–14 ธรณีประตูทำด้วยหินปูนและหินทราย จำนวน 4 ชิ้น ทับหลัง เป็นแผ่นหินปูนแผ่นหนึ่งขนาดกว้าง 63 เซนติเมตร ยาว 139 เซนติเมตร หนา 18 เซนติเมตร ด้านบนมีลวดลายพรรณพฤกษาสลักอยู่ ขนาด 40x72 เซนติเมตร ต่ำลงมาจากลวดลายสลักดังกล่าวมีรูข้างละ 1 รู แผ่นหินนี้อาจจะเป็นทับหลังของอาคารก็ได้ กรอบประตู ทำด้วยหินทรายพบ 2 ชิ้น แท่งหินประการังพบแท่งหินประการังรูปทรงต่าง ๆ หลายแบบ สระน้ำโบราณอยู่ห่างจากเนินโบราณสถานที่ถูกรื้อเพื่อสร้างอุโบสถไปทางทิศเหนือทิศใต้และทิศตะวันตก (ทิศละ 1 สระ) ราว 100 เมตร เป็นสระรูปสี่เหลี่ยมจัตุรัสขนาด 20x20 เมตร ปัจจุบันตื้นเขินหมดแล้ว
ออเรคอน
ประวัติ
Africon ก่อตั้งในปี 1935 ในช่วงการควบควมกิจการ Africon เคยได้รับการจัดอันดับให้เป็น 1 ใน 200 ของบริษัทออกแบบที่ดีที่สุดในโลก และเป็นบริษัทวิศวกรรมที่ใหญ่ที่สุดในแอฟริกาใต้อีกด้วย โดยให้บริการทั้งภาครัฐและเอกชนมนกลุ่มอุตสาหกรรมการขนส่ง อสังหาริมทรัพย์  บริการองค์กรท้องถิ่น พลังงานและเหมืองแร่
วัดเจดีย์หลวง (จังหวัดนครศรีธรรมราช)
สำนักงานพระพุทธศาสนาแห่งชาติระบุว่าวัดเจดีย์หลวงตั้งวัดเมื่อวันที่ 30 มิถุนายน พ.ศ. 2514 ได้รับพระราชทานวิสุงคามสีมาเมื่อ พ.ศ. 2515 ภายในวัดมีพิพิธภัณฑ์วัดเจดีย์หลวง เป็นสถานที่เก็บของเก่าโบราณที่เก่าแก่และร่วมสมัย เป็นจำนวนมากควรแก่การอนุรักษ์
ออเรคอน
ประวัติ
Connell Wagner เคยเป็นบริษัทที่ปรึกษาด้านวิศวกรรมที่ใหญ่ที่สุดในภูมิภาคเอเชีย-แปซิฟิก ด้วยประวัติการดำเนินงานมามากกว่า 75 ปี ในการให้บริการทางด้านเทคนิคในหลากหลายกลุ่มธุรกิจ โดยเฉพาะอาคาร อุตสาหกรรม การขนส่ง การพัฒนาเมือง แหล่งน้ำ การพัฒนาประเทศ สิ่งแวดล้อม พลังงาน การสื่อสาร และการทหาร
ณัฐวุฒิ พิมพา
บทความวิชาการ
Poverty Alleviation and Business(2013)
ออเรคอน
โครงการที่สำคัญ
บริษัทได้ให้บริการในการออกแบบและบริหารโครงการใน 12 กลุ่มตลาด ได้แก่ ธุรกิจอาคาร การก่อสร้าง การสื่อสารและข้อมูล การทหาร พลังงาน ภาครัฐ การพัฒนาประเทศ การอุตสาหกรรม ทรัพยากร การขนส่งและแหล่งน้ำ
แบล็กพิงก์ (อีพี)
แบล็กพิงก์ (Blackpink) เป็นอีพีเปิดตัวภาษาญี่ปุ่นของเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 โดยค่ายวายจีเอนเตอร์เทนเมนต์และเอเว็กซ์กรุป เป็นผู้ร่วมก่อตั้งวายจีเอกซ์ในการผลิตและจัดจำหน่าย
แบล็กพิงก์ เปิดตัวที่อันดับที่หนึ่งบนออริคอนอัลบั้มชาร์ตในชาร์ตประจำวันและสัปดาห์ ทำให้วงกลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว นับตั้งแต่ปี ค.ศ. 2011
เบื้องหลัง
ในวันที่ 16 พฤษภาคม ค.ศ. 2017 วายจีเอกซ์ประกาศว่าแบล็กพิงก์จะเปิดตัวที่ประเทศญี่ปุ่นในฤดูร้อนปี ค.ศ. 2017 โดยจัดการแสดงชื่อ แบล็กพิงก์พรีเมียมเดบิวต์โชว์เคส ในวันที่ 20 กรกฎาคม ที่สนามกีฬาต่อสู้ญี่ปุ่นในโตเกียว แบล็กพิงก์กลายเป็นเกิร์ลกรุปต่างชาติวงแรกที่จัดการแสดงที่นิปปงบุโดกังก่อนการเปิดตัวในญี่ปุ่น หลังจากงานโชว์เคส อัลบั้มจะปล่อยออกมาในวันที่ 9 สิงหาคม แต่ต่อมาในวันที่ 13 กรกฎาคม วายจีเอกซ์ประกาศเลื่อนวันจำหน่ายอัลบั้มจากเดิมวันที่ 9 สิงหาคม เป็นวันที่ 30 สิงหาคมแทน ในวันเดียวกัน รายละเอียดจากอัลบั้มถูกเปิดเผยรวมถึงรายชื่อแทร็ก โดยมีทั้งหมดสองเวอร์ชัน ได้แก่ ซีดีและดีวีดี ซึ่งประกอบด้วยเวอร์ชันภาษาญี่ปุ่นและเกาหลี รวมถึงมิวสิกวิดีโอ 5 เพลง และมีเพียงรูปแบบซีดีเท่านั้นที่เพลงเป็นภาษาญี่ปุ่นทั้งหมด
อีพีออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 ผ่านทางไอทูนส์เจแปน และทั่วโลก
การส่งเสริม
เพื่อเป็นส่วนหนึ่งของการโปรโมตในประเทศญี่ปุ่นทางโทรทัศน์และอินเทอร์เน็ต วงปล่อยมิวสิกวีดีโอเพลง "เพลย์อิงวิทไฟร์" ฉบับภาษาญี่ปุ่นบนเอ็มทีวีเจแปน และ "วิสเซิล" บนมิวสิกออน! ทีวีเมื่อวันที่ 10 กรกฎาคม ค.ศ. 2017 "สเตย์" และ "บูมบายาห์" เมื่อวันที่ 11 และ 13 กรกฎาคม ค.ศ. 2017 บนเกียะโอะ! และเพลงสุดท้าย "แอสอิฟอิตส์ยัวร์ลาสต์" บนอะเบะมะ (เคเวิลด์แชนแนล) เมื่อวันที่ 16 กรกฎาคม ค.ศ. 2017
นอกจากนี้ในวันที่ 13 กรกฎาคม วงได้ปล่อยคลิปสั้น ๆ ของซิงเกิลภาษาญี่ปุ่นลงทางยูทูบ โดยเริ่มจาก "บูมบายาห์" ในวันที่ 13 กรกฎาคม และต่อด้วย "วิสเซิล" ในวันที่ 14 กรกฎาคม, "เพลย์อิงวิทไฟร์" ในวันที่ 15 กรกฎาคม, "สเตย์" ในวันที่ 16 กรกฎาคม และ "แอสอิฟอิตส์ยัวร์ลาสต์" ในวันที่ 17 กรกฎาคม
ในวันที่ 8 สิงหาคม "บูมบายาห์" เวอร์ชันญี่ปุ่นถูกปล่อยตัวในไอทูนส์เจแปน เป็นเพลงแรกของอีพี
ณัฐวุฒิ พิมพา
บทความวิชาการ
Business and Human Rights (2013)
แบล็กพิงก์ (อีพี)
พฤติการณ์เชิงพาณิชย์
แบล็กพิงก์ เปิดตัวที่อันดับที่หนึ่งบนออริคอนเดลีอัลบั้มชาร์ตประจำวันที่ 29 สิงหาคม ค.ศ. 2017 ด้วยยอด 21,583 แผ่น ก่อนจะตกลงมาอันดับที่สองในชาร์ตประจำวันที่ 31 สิงหาคม ค.ศ. 2017 อัลบั้มขึ้นถึงอันดับหนึ่งบนออริคอนวีกลีอัลบั้มชาร์ต ด้วยยอด 39,100 แผ่นในสัปดาห์แรก กลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว ต่อจากที.เอ.ที.ยู.และทูเอนีวัน ในเดือนสิงหาคม ค.ศ. 2017 แบล็กพิงก์ กลายเป็นอัลบั้มที่ขายดีที่สุดเป็นอันดับที่ 4 ในญี่ปุ่น ด้วยยอด 39,100 ชุด
ณัฐวุฒิ พิมพา
บทความวิชาการ
International Business Education (2011)
แบล็กพิงก์ (อีพี)
พฤติการณ์เชิงพาณิชย์
นอกจากนี้อัลบั้มยังขึ้นสูงสุดที่อันดับหนึ่งบนชาร์ตบิลบอร์ดเจแปนฮอตอัลบั้ม และขายได้มากกว่า 5 หมื่นชุดในเดือนกันยายน
มัคชี ซี.202
มัคชี ซี.202 (Macchi C.202) เป็นเครื่องบินขับไล่ของอิตาลี พัฒนาและผลิตโดยมัคชี และใช้โดยกองทัพอากาศราชอาณาจักรอิตาลีเป็นกำลังหลักในระหว่างสงครามโลกครั้งที่สอง
ณัฐวุฒิ พิมพา
บทความวิชาการ
Transnational MBA in Thailand (2009)
Internationalisation of Australian Education (2009)
บทความสื่อต่างประเทศ
Kingsgate's Thai Mine and Community Engagement
Lessons from South Korea's Chaebol Economy
Politics Written in Blood
Class Warfare in Thailand
The Unlucky road for Yingluck
Australia and ASEAN
ABC Interview
รศ.ดร.ณัฐวุฒิเป็นตัวแทนนักวิชาการจากรัฐวิกตอเรียในองค์กร The Australian New Zealand Comparative and International Education Societies ซึ่งเป็นองค์กรเอ็นจีโอด้านการศึกษาระหว่างประเทศในออสเตรเลียและนิวซีแลนด์ และเป็นคอลัมน์นิสต์รับเชิญที่เขียนบทความด้านจริยธรรมทางธุรกิจให้กับนิตยสาร Business Plus, Forbes Thailand และเว็บไซต์ the Conversation
ไทยลีก 2 ฤดูกาล 2563–64
ไทยลีก 2 ฤดูกาล 2563–64 หรือ เอ็ม–150 เดอะแชมเปียนชิป ฤดูกาล 2563–64 ตามชื่อผู้สนับสนุนคือโอสถสภา เป็นการแข่งขันฟุตบอลไทยลีก 2 ฤดูกาลที่ 23 ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 2 อันดับแรกจะได้เลื่อนชั้นไปเล่นในไทยลีกโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในไทยลีกอีก 1 ทีม ในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป
การเปลี่ยนแปลงสโมสรจากฤดูกาลที่แล้ว
หลังสิ้นสุดการแข่งขันฤดูกาล 2562 มีสโมสรฟุตบอลที่ประกาศถอนตัวไม่ส่งทีมเข้าแข่งขันในฤดูกาล 2563–64 จำนวน 3 สโมสร ได้แก่ พีทีที ระยองในไทยลีก ไทยฮอนด้า และอาร์มี่ ยูไนเต็ด ในไทยลีก 2 เนื่องจากสมาคมฟุตบอลฯ ต้องการคงจำนวนทีมที่เข้าแข่งขันในไทยลีก (16 ทีม) และไทยลีก 2 (18 ทีม) ในฤดูกาล 2563–64 ด้วยเหตุผลด้านการถ่ายทอดสดทางโทรทัศน์ ทำให้สุพรรณบุรีซึ่งจบฤดูกาลได้อันดับที่ 14 ในไทยลีกยังคงได้สิทธิแข่งขันในไทยลีกต่อไปร่วมกับบีจี ปทุม ยูไนเต็ด, โปลิศ เทโร และระยองซึ่งเลื่อนชั้นขึ้นไป ในขณะที่ชัยนาท ฮอร์นบิลและเชียงใหม่ตกชั้นลงมาแข่งขันในไทยลีก 2 ส่วนสโมสรที่ตกชั้นจากไทยลีก 2 เดิมมีจำนวน 3 สโมสรได้แก่ ราชนาวี, อุบล ยูไนเต็ด และอยุธยา ยูไนเต็ด แต่เนื่องจากจำนวนทีมในไทยลีก 2 ขาดไป 2 ทีม ทำให้ราชนาวีได้สิทธิแข่งขันต่อไปเป็นทีมแรก ส่วนทีมที่สองได้แก่อยุธยา ยูไนเต็ดเนื่องจากอุบล ยูไนเต็ด ที่จบฤดูกาลได้อันดับดีกว่าไม่ผ่านเกณฑ์คลับไลเซนซิง และถูกปรับตกชั้นลงไปแข่งขันไทยลีก 4
ต่อมาในวันที่ 28 พฤศจิกายน 2562 พลเอกอภิรัชต์ คงสมพงษ์ ผู้บัญชาการทหารบก และประธานอาร์มี่ ยูไนเต็ด ได้ประกาศยุบสโมสรเนื่องจากไม่ประสบความสำเร็จ สมาคมฟุตบอลฯ จึงตัดสินให้แกรนด์ อันดามัน ระนอง ยูไนเต็ด ได้เลื่อนชั้นขึ้นมาแข่งขันเป็นทีมที่ 4 ต่อจาก ขอนแก่น ยูไนเต็ด และ นครปฐม ยูไนเต็ด ซึ่งชนะเลิศจากแต่ละโซน และ แพร่ ยูไนเต็ด ซึ่งเพลย์ออฟชนะระนอง ยูไนเต็ด และเมื่อวันที่ 25 ธันวาคม 2562 ทางแอร์ฟอร์ซ ยูไนเต็ด ได้แจ้งว่ามีการขายสิทธิ์การทำทีมให้กับ นายชาดา ไทยเศรษฐ์ สมาชิกสภาผู้แทนราษฎร จ.อุทัยธานี สังกัดพรรคภูมิใจไทย และเปลี่ยนชื่อสโมสรเป็น อุทัยธานี
สโมสร
สโมสรที่เข้าแข่งขันในฤดูกาล 2563–64 มีจำนวน 18 สโมสร โดยแบ่งเป็นสโมสรจากไทยลีก 2 ฤดูกาล 2562 จำนวน 12 สโมสร สโมสรที่ตกชั้นจากไทยลีก ฤดูกาล 2562 จำนวน 2 สโมสร และสโมสรที่เลื่อนชั้นจากไทยลีก 3 ฤดูกาล 2562 จำนวน 4 สโมสร
รอบรองชนะเลิศ
เลกแรก
เลกที่สอง
รวมผลสองนัด นครปฐม ยูไนเต็ด ชนะ 4–1
รวมผลสองนัด ขอนแก่น ยูไนเต็ด ชนะ 5–2
รอบชิงชนะเลิศ
คู่ชิงชนะเลิศในรอบเพลย์ออฟฤดูกาลนี้เป็นคู่เดียวกับคู่ชิงชนะเลิศไทยลีก 4 ฤดูกาล 2561 และไทยลีก 3 ฤดูกาล 2562 โดยในฤดูกาล 2561 นครปฐม ยูไนเต็ดเป็นฝ่ายชนะด้วยผลประตูรวม 5–4 อย่างไรก็ตาม ในฤดูกาล 2562 ขอนแก่น ยูไนเต็ดกลับมาเอาชนะได้ด้วยผลประตูรวม 4–2
เลกแรก
เลกที่สอง
รวมผลสองนัด เสมอกัน 3–3 และขอนแก่น ยูไนเต็ดชนะการยิงลูกโทษ 4–3 เลื่อนชั้นสู่ไทยลีกได้สำเร็จ
การพิพากษาครั้งสุดท้าย (มีเกลันเจโล)
การพิพากษาครั้งสุดท้าย (The Last Judgment, Il Giudizio Universale) เป็นจิตรกรรมฝาผนังที่เขียนโดยมีเกลันเจโล จิตรกรชาวอิตาลีคนสำคัญที่สุดคนหนึ่งของสมัยเรอเนซองส์ ที่เขียนไว้ภายในโบสถ์น้อยซิสทีน ในนครรัฐวาติกัน มีเกลันเจโลเขียนภาพ “การพิพากษาครั้งสุดท้าย” ระหว่างปี ค.ศ. 1534 ถึงปี 1541 สิบปีหลังจากการเขียนเพดานชาเปลซิสติน
งานชิ้นนี้ใช้เวลาสี่ปีจึงแล้วเสร็จระหว่างปี ค.ศ. 1536 ถึงปี ค.ศ. 1541 (การจัดเตรียมกำแพงแท่นบูชาเริ่มขึ้นในปี ค.ศ. 1535) มีเกลันเจโลเริ่มทำงานนี้ หลังจากเสร็จสิ้นเพดานโบสถ์น้อยซิสทีนแล้ว 25 ปี และเขามีอายุเกือบ 67 ปีเมื่องานนี้แล้วเสร็จ เดิมเขารับงานนี้จากสมเด็จพระสันตะปาปาเคลเมนต์ที่ 7 แต่เสร็จสมบูรณ์ในช่วงของสมเด็จพระสันตะปาปาปอลที่ 3 ซึ่งการปฏิรูปมุมมองที่แข็งแกร่งอาจส่งผลต่อการรักษาขั้นสุดท้าย